Dunavecse Város Önkormányzatának Képviselő-testülete

186-7/2025.

JEGYZŐKÖNYV

Készült a képviselő-testület 2025. május 27-én /15,00-15,50/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Dér Gabriella, Molnár Gyula és Sándor Zsombor képviselők (7 fő)
Tanácskozási joggal jelen van:

Nagy Erzsébet jegyző, Gugyella Mariann óvodavezető (Százszorszép Óvoda), dr. Pándi Ottó intézményvezető főorvos (dr. Kolozs Gergely Kistérségi Egészségügyi Központ), Aranyi Ágota intézményvezető (Vikár Béla Könyvtár), Fazekasné Kató Nikoletta bölcsődei dolgozó (dr. Kolozs Gergely Tipegő Bölcsőde), Tóth József nem képviselő bizottsági tag
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor és Dallos Erika képviselők hitelesítik. Javaslom, hogy a meghívóban szereplő napirendi pontokat tárgyalja meg a testület. 
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

96/2025. (V. 27.) Kt. normatív határozata

Napirend elfogadása











H a t á r o z a t 
1.) Jelentés a lejárt határidejű határozatok végrehajtásáról, a tett   intézkedésekről, tájékoztató a két ülés közötti jelentősebb eseményekről
2.) Kunszentmiklós Városi Rendőrkapitányság Vezetőjének beszámolója a 
      kistérség és Dunavecse közbiztonságának helyzetéről
            3.) A 2024. évre vonatkozó éves, összefoglaló ellenőrzési jelentés
     elfogadása
                       4.) Javaslat az önkormányzat 2024. évi zárszámadásának megtárgyalása, - a 

                                zárszámadási rendelet megalkotása. 
                          5.) Javaslat az önkormányzat vagyonáról és a vagyongazdálkodás 

                                szabályairól szóló rendelet módosítására

  6.)  Tájékoztató az Oktatási intézményekben történt beiratkozások
        eredményéről
                          7.) Az FKDM TKT KESZI beszámolója a 2024. évi munkájáról, valamint a 

                                beszámoló a Társulás 2024. évi működéséről

                           8.) Közösségi együttélés szabályairól szóló rendelet megalkotása

                           9.) Bölcsődei beíratkozás szabályzatának megtárgyalása

                         10.) Élhető Dunavecse közbeszerzés közbenső döntése

                         11.) Települési Tervezési szolgáltatásra vonatkozó szerződés

                                felülvizsgálata
                        12.) A szakrendelő informatikai üzemeltetési feladatainak ellátására 

                               irányuló szolgáltatási szerződés jóváhagyása

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Rendőrségi fórum volt Dunavecsén több alkalommal. 
-HÉSZ-el kapcsolatos egyeztetés is volt.

-BÁCSVÍZ-es részvényesi egyeztetésen, majd taggyűlésen vettem részt, új igazgatósága és felügyelő bizottsága lett, illetve el lett fogadva a 2024. évre szóló beszámolójuk. 

-A rendőrségi fórum kapcsán még annyit megjegyeznék, hogy Kecskeméten vettem részt egy workshopon, közbiztonságjavításával kapcsolatos témakörökben szerveződött speciális témával, az épített környezet és annak alakításának kérdése, hogy hogyan befolyásolhatja a közbiztonságot.
- Családi napot tartottunk, a rendezvény lement rendben. Kicsit kevesebben voltak, mint a múlt évben. 
- Az ÜDE-KUNSÁG Leader Egyesület taggyűlésén vettünk részt. Tájékoztatást kaptunk a tavalyi év eredményéről, illetve azokról a pályázati lehetőségekről, amiket korábban már említettem. 

- Az elmúlt időszakban kettő befektetői kör is megkeresett. Az egyik informális jellegű volt, csak telefonon érdeklődtek egy területről Dunavecse északi részén. Tájékoztattam őket, hogy jelenleg az a terület nem ipari besorolású, illetve várhatóan milyen besorolású lesz. 
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
     Kunszentmiklós Városi Rendőrkapitányság Vezetőjének beszámolója a 
     kistérség és Dunavecse közbiztonságának helyzetéről
     Előterjesztő: Vörös Sándor polgármester
     Előterjesztésért felelős: Dr. Fekecs Dénes r. alezredes, kapitányságvezető
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr
Felkérem a napirend témafelelősét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke
A bizottság megtárgyalta a Rendőrkapitányság beszámolóját, a Kapitány úr részletes beszámolót tartott a bizottság ülésen és azt elfogadásra javasolja.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a rendőrségi beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

97/2025. (V.27.) Kt.h.

Rendőrség beszámolója











H a t á r o z a t

1./ Dunavecse Város Önkormányzata Képviselő-testülete a Kunszentmiklósi Városi Rendőrkapitányság Vezetőjének – „A kistérség és Dunavecse közbiztonságának helyzetéről” szóló beszámolóját elfogadja.

2./ Ezen határozatról értesül:
- Dr. Fekecs Dénes kapitányságvezető (Kunszentmiklósi Rendőrkapitányság)
- Vörös Sándor polgármester Dunavecse

- Nagy Erzsébet jegyző 
3.) Napirend:

     A 2024. évre vonatkozó éves, összefoglaló ellenőrzési jelentés elfogadása
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Molnár Gyula képviselő, a P.Ü.H.V. Bizottság elnöke
A 2024. évben a belső ellenőrzési tevékenységet az önkormányzat által megbízott Rogács Zsolt Viktor látta el. Az általa elvégzett ellenőrzésről, az ellenőrzési jelentésben foglaltakról az alábbiak szerint adunk számot:

A 2024. évben egy ellenőrzési feladat került meghatározásra a „Térítési díjak beszedésének ellenőrzése, étkeztetés nyilvántartás vizsgálata” tárgyú ellenőrzés volt tervezve.
Az ellenőrzés során étkezési térítési díjak beszedésének, nyilvántartásának, elszámolásának a jogszabályi előírásoknak és a belső szabályozásoknak való megfelelőségének, betartásának vizsgálata, ellenőrzése volt a cél. A külső ellenőrzések nyilvántartásánál két ellenőrzés került bemutatásra, az első esetében az ellenőrzés lezárult, a második esetben a Magyar Államkincstár szabályszerűségi és pénzügyi ellenőrzést végzett a nemzetiségi önkormányzatnál a BÁCS-ÁHI/1267-7/2024. sz. ellenőrzés keretében.

Az ellenőrzés célja a helyi önkormányzat, nemzetiségi önkormányzat és az általuk irányított költségvetési szervek számviteli szabályok szerinti könyvvezetési kötelezettségének, valamint az Áht. 70. alcím (107–108. §) alapján teljesítendő adatszolgáltatási kötelezettségek szabályszerű teljesítésének és az éves költségvetési beszámoló megbízható, valós összképének vizsgálata volt. Az ellenőrzés időszaka a 2024-2025. év könyvvezetésének, beszámolásának vizsgálata, amelyhez kapcsolódóan a 2024. éves időszakról a közbenső jelentést megkaptuk, az anyagot az előterjesztéshez mellékelve megküldöm. A bizottság javasolja az összefoglaló ellenőrzési jelentés, valamint a MÁK által megküldött ellenőrzési jelentés elfogadását.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a 2024. évre vonatkozó éves, összefoglaló ellenőrzési jelentés, valamint a Magyar Államkincstár ellenőrzési jelentésének elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

98/2025. (V.27.) Kt.h.

A 2024. évre vonatkozó éves, összefoglaló
ellenőrzési jelentés, valamint a MÁK ellenőrzési 

jelentésének elfogadása 










H a t á r o z a t
1./ Dunavecse Város Önkormányzat Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 49. § (1) bekezdése és az 56. § (8) bekezdése alapján a 2024. évre vonatkozó éves, összefoglaló ellenőrzési jelentést elfogadja. 
2./ A képviselő-testület a Magyar Államkincstár által készített 2024. éves időszakról készült közbenső ellenőrzési jelentését elfogadja.
3./ Ezen határozatról értesül:
- Rogács Zsolt Viktor 6300 Kalocsa, Damjanich u. 5.

- Magyar Államkincstár Bács-Kiskun Vármegyei Igazgatóság
- Ginál Róbert gazdálkodási csoportvezető

- Vörös Sándor polgármester 

- Nagy Erzsébet jegyző
4.) Napirend

     Javaslat az önkormányzat 2024. évi zárszámadásának megtárgyalása, - a 

     zárszámadási rendelet megalkotása. 
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Molnár Gyula képviselő, a P.ÜH.V. Bizottság elnöke
A bizottság megtárgyalta az önkormányzat 2024. évi zárszámadásáról és a 2024. évi pénzmaradvány jóváhagyásáról szóló rendelet tervezetet és elfogadásra javasolja a képviselő-testület számára.

Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat 2024. évi zárszámadásáról és a 2024. évi pénzmaradvány jóváhagyásáról szóló rendelet tervezet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 5/2025. (V.28.) rendeletét a 2024. évi zárszámadásról és a 2024. évi pénzmaradvány jóváhagyásáról.

(A rendelet teljes terjedelmében e jkv-höz csatolva van)

5.) Napirend:
     Javaslat az önkormányzat vagyonáról és a vagyongazdálkodás 

     szabályairól szóló rendelet módosítására

     Előterjesztő: Vörös Sándor polgármester

     Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr

Felkérem a bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

Az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet és annak mellékleteiben vannak felsorolva és csoportosítva az önkormányzat tulajdonában lévő vagyonelemek. Az év közben bekövetkezett változásokat, szükséges a rendeletben átvezetni minden évben zárszámadás elfogadásáig és az ingatlan vagyonkataszterrel összevetni. A korlátozottan forgalomképes vagyonból a következő elemek kerültek a forgalomképtelen vagyonelem közé: Mocsár záportározó (Rákóczi utca), agyaggödör, víztorony, apostagi tisztító, Trianoni emlékmű. A következő tételek pedig belekerültek: Petőfi u.8. –Telek, Sportpark (Liszt F.tér), Múzeum (Petőfi tér 1.) Játszótér (Alkotmány utca), Strandfürdő. A forgalomképes vagyonból kikerül: a Nyár utcai beépítetlen terület, bekerül: Beépítetlen terület, Csősz u. beépítetlen terület. A zárszámadási rendeletnek legkésőbb május 31. napjáig kell hatályba lépnie. A bizottság javasolja a rendelet tervezet elfogadását.
Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat vagyonáról és a vagyongazdálkodás szabályairól szóló rendelet módosításával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 6/2025. (V. 28.) rendeletét az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet módosításáról.
(A rendelet teljes terjedelmében e jkv-höz csatolva van)

6.) Napirend:
      Tájékoztató az Oktatási intézményekben történt beiratkozások
      eredményéről
      Előterjesztő: Vörös Sándor polgármester 

      Előterjesztésért felelős: oktatási intézmények vezetői
      Tárgyalja: P.Ü.H.V. Bizottság
      Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy ismertesse a javaslatukat. 

Sándor Zsombor képviselő, a bizottság elnökhelyettese

A bizottság megtárgyalta az oktatási intézmények tájékoztatóit és elfogadásra javasolta azokat. Örömteli, hogy az óvodás gyermekek Dunavecsén maradnak, itt kezdik meg az első osztályt. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Dunavecsei Petőfi Sándor Általános Iskola beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

99/2025. (V.27.) Kt.h.

Tájékoztató az oktatási intézményekben

történt beiratkozásról 

(Dunavecsei Petőfi Sándor Ált.Iskola)









     H a t á r o z a t










1./ Dunavecse Város Önkormányzata Képviselő-testülete úgy határoz, hogy a Dunavecsei Petőfi Sándor Általános Iskola igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Dunavecsei Petőfi Sándor Általános Iskola 

- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda beiratkozásokról szóló tájékoztatójának elfogadásával, valamint a 7 csoport indításával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
100/2025. (V.27.) Kt.h.

Százszorszép Óvodában indítható

csoportok száma










H a t á r o z a t










1./ Dunavecse Város Önkormányzat Képviselő-testülete a köznevelésről szóló 2011. évi CXC. törvény 83. § (2) bekezdés d) pontja alapján az óvodai csoportok számát a 2025/2026.-ös nevelési évben, 2025. szeptember 1-jével a következők szerint határozza meg:

          Százszorszép Óvoda I.  (Zrínyi utca 6.)      indítható csoportok száma:   3 csoport

          Százszorszép Óvoda II. (Honvéd utca 22.) indítható csoportok száma:   4 csoport

2./ A képviselő-testület felkéri Vörös Sándor polgármestert az intézmény értesítésére és a szükséges intézkedések megtételére.

3./ Ezen határozatról értesül:

- Nagy Erzsébet jegyző

- Vörös Sándor polgármester 

- Gugyella Mariann óvodavezető

- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Dunavecsei Református Kollégium Általános Iskola és Kollégium beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

101/2025. (V.27.) Kt.h.

Tájékoztató az oktatási intézményekben

történt beiratkozásról 

(Dunavecsei Református Kollégium)










H a t á r o z a t










1./ Dunavecse Város Önkormányzata Képviselő-testülete a Dunavecsei Református Kollégium,- Általános Iskola és Kollégium igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Dunavecsei Református Kollégium 

- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Duna Menti EGYMI beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

102/2025. (V.27.) Kt.h.

Tájékoztató az oktatási intézményekben

történt beiratkozásról 

(Duna Menti EGYMI)









H a t á r o z a t










1./ Dunavecse Város Önkormányzata Képviselő-testülete a Duna Menti EGYMI (Dunavecse, Fő út 39.) igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Duna Menti EGYMI Dunavecse 

- Vörös Sándor polgármester
7.) Napirend:

      Az FKDM TKT KESZI beszámolója a 2024. évi munkájáról, valamint a 

      beszámoló a Társulás 2024. évi működéséről

      Előterjesztő: Vörös Sándor polgármester

      Előterjesztésért felelős: KESZI vezetője
      Tárgyalja: P.Ü.H.V. Bizottság
      Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Sándor Zsombor képviselő, a bizottság elnökhelyettese

A bizottság javasolja a KESZI 2024. évi munkájáról készült beszámolót, valamint az FKDM TKT Társulás 2024. évi működéséről szóló beszámoló elfogadását. Kérdésem, hogy az étkezési létszám miért zuhant meg ennyire jelentősen november és december hónapban?
Kochné Vadászi Borbála alpolgármester, KESZI esetmenedzser

Sajnos erre nem tudom a választ. 
Sándor Zsombor képviselő, a bizottság elnökhelyettese

Másik kérdésem, hogy azok a személyek, akik nem tudják magukat ellátni Dunavecsén nulla fő van írva. Miért van ez?
Kochné Vadászi Borbála alpolgármester, KESZI esetmenedzser

Másik szolgáltatónál vannak. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a KESZI 2024. évi munkájáról készült beszámoló elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:
103/2025. (V.27.) Kt.h.

KESZI 2024. évi beszámolója









     H a t á r o z a t

1./ Dunavecse Város Önkormányzata Képviselő-testülete úgy határoz, hogy a Kistérségi Egyesített Szociális Intézmény 2024. évről készült beszámolóját elfogadja.

2./ Jelen határozat elidegeníthetetlen részét képezi a beszámoló.

3./ Ezen határozatról értesül:

- Kistérségi Egyesített Szociális Intézmény 6090 Kunszentmiklós, Felsőszenttamás 8.
- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a FKDM TKT Társulás 2024. évi működéséről szóló beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

104/2025. (V.27.) Kt.h.

FKDM TKT Társulás 2024. évi 
működéséről szóló beszámoló









     H a t á r o z a t

1./ Dunavecse Város Önkormányzata Képviselő-testülete úgy határoz, hogy a Felső-Kiskunsági és Dunamelléki Többcélú Kistérségi Társulás 2024. évi működéséről szóló beszámolóját elfogadja.

2./ Jelen határozat elidegeníthetetlen részét képezi a beszámoló.

3./ Ezen határozatról értesül:

- Felső-Kiskunsági és Dunamelléki Többcélú Kistérségi Társulás 6090 Kunszentmiklós, Damjanich u. 17/D

- Vörös Sándor polgármester

8.) Napirend:

      Közösségi együttélés szabályairól szóló rendelet megalkotása

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság
      Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke

A bizottság megtárgyalta a közösségi együttélés szabályairól szóló rendelet tervezetet és kettő javítással: a rendelet hatálya belterületre vonatkozik, a minimálisan kiszabható bírság 20.000 Ft legyen és folyamatosan emelkedjen, javasolja elfogadni a testületnek. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a közösségi együttélés szabályairól szóló rendelet elfogadásával a bizottság javaslat szerint?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 7/2025. (V. 28.) rendeletét a közösségi együttélés szabályairól.

(A rendelet teljes terjedelmében e jkv-höz csatolva van)

9.) Napirend:

     Bölcsődei beíratkozás szabályzatának megtárgyalása

     Előterjesztő: Vörös Sándor polgármester

     Előterjesztésért felelős: Liptai-Kölesdi Ágnes bölcsődevezető
     Tárgyalja: P.Ü.H.V. Bizottság
     Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Sándor Zsombor képviselő, a bizottság elnökhelyettese

A bizottság megtárgyalta a Bölcsőde felvételi szabályzatát és az alábbi javításokkal javasolja elfogadni: a bölcsődei beíratkozás 2026. évtől kezdve az óvodai beiratkozással együtt történne, az idei évben pedig július első hetében, beiratkozni adott nevelési évre lehet, várólistának is lenni kell. Munkáltatói szándéknyilatkozatot a jelentkezéskor, a bölcsőde megkezdésekor munkáltatói igazolást kell csatolni. Amennyiben megszűnik a szülő munkaviszonya, akkor 30 napja van új munkahelyet keresni és munkáltatóit felmutatni, ellenkező esetben a bölcsődei ellátás felmondható. Az ideiglenes lakcímmel rendelkezőknél védőnői igazolás szükséges. Elbírálásnál bölcsődevezető a védőnővel és a gyermekjóléttel együttműködve állapítják meg a felvételt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bölcsődei felvételi szabályzat elfogadásával a bizottság javaslata alapján?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

105/2025. (V.27.) Kt.h.

Bölcsőde felvételi szabályzata










     H a t á r o z a t

1./ Dunavecse Város Önkormányzata Képviselő-testülete úgy határoz, hogy a dr. Kolozs Gergely Tipegő Bölcsőde felvételi szabályzatát az alábbi módosításokkal fogadja el:

- a bölcsődei beíratkozás 2026. évtől kezdve az óvodai beiratkozással egy időben, az idei évben pedig július első hetében történik,
- A beiratkozás adott nevelési évre szól, az intézményvezető gondoskodik várólistáról.

- Munkáltatói szándéknyilatkozatot a jelentkezéskor, a bölcsőde megkezdésekor munkáltatói igazolást kell csatolni. 

- Amennyiben megszűnik a szülő munkaviszonya, akkor 30 napja van új munkahelyet keresni és munkáltatói igazolást felmutatni, ellenkező esetben a bölcsődei ellátás felmondható.

- Az ideiglenes lakcímmel rendelkezőknél védőnői igazolás szükséges. 

- Elbírálásnál a bölcsődevezető a védőnővel és a gyermekjóléttel együttműködve állapítja meg a felvételt. 

2./ Jelen határozat elidegeníthetetlen részét képezi a Bölcsőde Felvételi Szabályzata.

3./ Ezen határozatról értesül:

- Liptai-Kölesdi Ágnes bölcsődevezető

- Vörös Sándor polgármester

10.) Napirend:

        Élhető Dunavecse közbeszerzés közbenső döntése

        Előterjesztő: Vörös Sándor polgármester

        Előterjesztésért felelős: Ginál Róbert gazdálkodási csoportvezető
        Tárgyalja: P.Ü.H.V. Bizottság
        Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke

Az Élhető Dunavecse (könyvtár felújítás, nyilvános mosdó építés) pályázat közbeszerzésével kapcsolatosan két döntést szükséges meghozni a testületnek. Dönteni szükséges a folyamatban lévő közbeszerzési eljárás közbenső bírálatának elfogadásáról, valamint a közbeszerző céggel kötött megállapodás módosításáról. A közbeszerzési szerződés módosítását a Bács-Tender Kft. kezdeményezte, mivel véleménye szerint az 2023. évi LXIX. tv. (Ábtv.) körüli bizonytalan szabályozási környezet ezt indokolttá teszi. A módosítás szerint a Felek kizárják a Megbízott teljes körű anyagi felelősségét (amennyiben az az Ábtv. végrehajtásához kapcsolódó hiba miatt keletkezik). Közbenső döntés szükséges az eljárás további bonyolításához, illetve a mielőbbi végső döntés meghozatalához. A bíráló bizottság anyagainak elkészítése folyamatban van, a végleges anyagokat az előterjesztéshez azok elkészültét követően kerül továbbításra.

Vörös Sándor polgármester úr

Megkérdezem a bizottság tagjaitól, hogy ki ért egyet a Bács-Tender Kft. 2024. június 6-án megkötött TOP Plusz-1.2.1-21-BK1-2023-00046 kódszámú, „Élhető Dunavecse” nevű projekthez kapcsolódó közbeszerzési eljárás lefolytatásáról szóló szerződés I. számú módosításával? 

A képviselő-testület tagjai 7 igen szavazattal, ellenszavazat nélkül az alábbi határozatot hozták:

106/2025. (V.27.) Kt.h.

Élhető Dunavecse közbeszerzés közbenső döntése

Közbeszerzési eljárás szerződésének I. módosítása




















                                                                     H a t á r o z a t










1./ Dunavecse Város Önkormányzata Képviselő-testülete úgy határoz, hogy a Bács-Tender Kft. 2024. június 6-án megkötött TOP Plusz-1.2.1-21-BK1-2023-00046 kódszámú, „Élhető Dunavecse” nevű projekthez kapcsolódó közbeszerzési eljárás lefolytatásáról szóló szerződés I. számú módosítását elfogadja.

2./ A képviselő-testület felkéri Vörös Sándor polgármester urat a módosított szerződés aláírására.

Határidő: azonnal

Felelős: Vörös Sándor polgármester

3./ Ezen határozatról értesül:

- Bács-Tender Kft.

- Vörös Sándor polgármester

- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet a TOP Plusz-1.2.1-21-BK1-2023-00046 kódszámú, „Élhető Dunavecse” nevű projekthez kapcsolódó közbeszerzési eljárás közbenső döntés elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

107/2025. (V. 27.) Kt.h.
Közbeszerzési eljárással kapcsolatos közbenső döntés

/TOP_PLUSZ-1.2.1-21-BK1-2023-00046 azonosító 
számú „Élhető Dunavecse fejlesztés”/


























H a t á r o z a t
1./ Dunavecse Város Önkormányzata Képviselő-testülete a TOP_PLUSZ-1.2.1-21-BK1-2023-00046 azonosító számú „Élhető Dunavecse fejlesztés” elnevezésű pályázat közbeszerzéséhez kapcsolódóan az alábbi határozatot hozta:

-  a Közbenső bírálati jegyzőkönyvben és a közbenső bírálati lapokban foglaltakat elfogadja,

1) az 1. részre Vikár Béla Könyvtár felújítására vonatkozóan: 

- az IM PRODUCT Kft. (1223 Budapest, Rózsakert utca 3-11. D.ép.A.lház.), a EXELTRADE Hungary Kft. (7171 Sióagárd, Zrínyi Utca 62.), a HBD Építőipari és Kereskedelmi Kft. (1154 Budapest, Népfelkelő u 91.), a T-BAU 2 Termelő, Kereskedelmi és Szolgáltató Kft. (6300 Kalocsa, Petőfi Sándor 20.), az Alap-Ép Kft. (2425 Nagykarácsony, Alkotmány u 10/a.) és a Modinvest Épitőipari-Beruházó-és Kereskedelmi Kft. (6400 Kiskunhalas, Kéve U. 39.) ajánlatainak érvénytelenné nyilvánítását a Kbt. 73. § (1) e) pontja alapján. 

- Az értékelés alapján kialakult sorrend szerint a Ponty-Bau Kft. (6500 Baja Kenderes u. 9/A.) a legkedvezőbbnek tekinthető ajánlattevő és a SIZSO-BAU Építőipari, Kereskedelmi és Szolgáltató Kft. (2422 Mezőfalva, Petőfi Sándor U 29.) a második legkedvezőbbnek tekinthető ajánlattevő felhívását a hiányzó igazolásaik benyújtására.
2) a 2. részre Nyilvános WC-blokk és fedett kerékpártárolóra vonatkozóan:
- a Modinvest Építőipari-Beruházó- és Kereskedelmi Kft. (6400 Kiskunhalas, Kéve U. 39.), a Ponty-Bau Kft. (6500 Baja Kenderes u. 9/A.), az EXELTRADE Hungary Kft. (7171 Sióagárd, Zrínyi Utca 62.), az IM PRODUCT Kft. (1223 Budapest, Rózsakert utca 3-11. D.ép.A.lház.), a T-BAU 2 Termelő, Kereskedelmi és Szolgáltató Kft. (6300 Kalocsa, Petőfi Sándor 20.), az Alap-Ép Kft. (2425 Nagykarácsony, Alkotmány u 10/a.) és a HBD Építőipari és Kereskedelmi Kft. (1154 Budapest, Népfelkelő u 91.) ajánlatainak érvénytelenné nyilvánítását a Kbt. 73. § (1) e) pontja alapján.
- Az értékelés alapján kialakult sorrend szerint a legkedvezőbb ár-érték arányban ajánlatot benyújtó ajánlattevő a Modus Vivendi Építőipari Beruházó- és Kereskedelmi Kft. (6238 Imrehegy, Kossuth Tér 13.). A második legkedvezőbbnek tekinthető érvényes ajánlatot benyújtó ajánlattevő a Generál Építőipari Kft. (6300 Kalocsa, Vasút Utca 20.). Ajánlattevők igazolásai hiánytalanul benyújtásra kerültek már az ajánlatukban. 

2./ A képviselő-testület felkéri a Bács-Tender Kft-t, hogy a szükséges igazolások benyújtására történő felhívás kiküldéséről és a Közbenső döntés közzétételéről EKR-rendszerben gondoskodjon, illetve felkéri, hogy az eljárás lezáró Végső döntési javaslatot készítse elő.  
3./ Ezen határozatról értesül:

- Vörös Sándor polgármester 

- Ginál Róbert gazdálkodási csoportvezető

- Bács-Tender Kft. 6000 Kecskemét, Kisfaludy u. 8. II/1.

11.) Napirend

       Települési Tervezési szolgáltatásra vonatkozó szerződés
       felülvizsgálata
       Előterjesztő: Vörös Sándor polgármester

       Előterjesztésért felelős: Nagy Erzsébet jegyző

       Tárgyalja: P.Ü.H.V. Bizottság
       Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke

A bizottság javasolja, hogy Rédeiné Bondor Klára tervező által végzett települési tervezési szolgáltatásra vonatkozó szerződését javasolja megszüntetni. Az eddig elvégzett munka – 50 %-os készültség – ellenértékét javasolja kifizetni. A bizottság továbbá javasolja, hogy a település tervezési munkálataira minimum három tervezőtől árajánlatot kérjen be és a legkedvezőbbtől rendelje meg a munkát.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

108/2025. (V. 27.) Kt.h.
Települési Tervezési szolgáltatásra vonatkozó szerződés
felülvizsgálata









   H a t á r o z a t
1./ Dunavecse Város Önkormányzata Képviselő-testülete úgy határoz, hogy a 2022. május 27-én megkötött Tervezési szolgáltatás HÉSZ felülvizsgálat tárgyú, Rédeiné Bondor Klára EV-val kötött Konzorciumi szerződését 2025. május 31. napjával közös megegyezéssel megszünteti.

2./ A képviselő-testület elismeri a települési terv 50 %-os készültségét.

3./ A képviselő-testület felkéri 
- Ginál Róbert gazdálkodási csoportvezetőt, hogy az 50 %-os készültségi szintnek megfelelő összeget, az elkészített és átadott szerkeszthető formátumú digitális tervdokumentációt követően utalja át,

- Vörös Sándor polgármester urat, hogy a település tervezési munkálataira minimum 3 ajánlatot kérjen be és a legkedvezőbbel kösse meg a szerződést.
Határidő: 2025. június 24.

Felelős: Vörös Sándor polgármester

4./ Ezen határozatról értesül:

- Rédeiné Bondor Klára tervező

- Vörös Sándor polgármester

- Ginál Róbert gazdálkodási csoportvezető

- Nagy Erzsébet jegyző

- Rumi Imre főépítész

12.) Napirend:

       A szakrendelő informatikai üzemeltetési feladatainak ellátására 
       irányuló szolgáltatási szerződés jóváhagyása

       Előterjesztő: Vörös Sándor polgármester

       Előterjesztésért felelős: dr. Pándi Ottó intézményvezető
       Tárgyalja: P.Ü.H.V. Bizottság
       Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke

A bizottság megtárgyalta az intézményvezető beadványát és javasolja elfogadni a szakrendelő informatikai üzemeltetési feladatainak ellátására szóló szerződést a Béker-Soft Informatikai Kft-vel havi 80 eFt+ÁFA összegben. Továbbá javasolja a régi szerver értékesítését.
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a Béker-Soft Informatikai Kft-vel, a szakrendelő informatikai üzemeltetési feladatainak ellátására megkötésre kerüljön a szerződés havi 80 eFt + ÁFA összegben? Továbbá ki ért egyet a régi szerver értékesítésével?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

109/2025. (V.27.) Kt.h.

A szakrendelő informatikai üzemeltetési feladatainak ellátására 
irányuló szolgáltatási szerződés jóváhagyása










     H a t á r o z a t

1./ Dunavecse Város Önkormányzata Képviselő-testülete úgy határoz, hogy jóváhagyja a Dr. Kolozs Gergely Kistérségi Egészségügyi Centrum és a Béker-Soft Informatika Kft. (székhely: 1184 Budapest, Hengersor u. 73.; adószám: 22729066-2-43) között létrejövő, határozatlan időtartamra szóló informatikai szolgáltatási szerződést, amely alapján a Szolgáltató havi átalánydíjas konstrukcióban végzi az Intézmény teljes IT-rendszerének üzemeltetését és karbantartását, havi 80.000 Ft + ÁFA összegért.
2./ A képviselő-testület felhatalmazza az intézményvezetőt a szerződés aláírására és a szükséges szakmai és adminisztratív egyeztetések lefolytatására.
3./ A képviselő-testület felkéri Ginál Róbert gazdálkodási csoportvezetőt, hogy az 1. pontban szereplő összeget a szakrendelő költségvetésébe tervezze be.
4./ A képviselő-testület megbízza az intézményvezetőt a szakrendelőben lévő régi szerver értékesítésével.

5./ Ezen határozatról értesül:

- Dr. Pándi Ottó intézményvezető

- Vörös Sándor polgármester

- Ginál Róbert gazdálkodási csoportvezető
Polgármester úr tájékoztatja a képviselő-testületet és a jelenlévőket, hogy a következő testületi ülés 2025. június 24-én lesz.

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 15,50 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….

